《送谢德夫》
宋代·洪朋

泮宫儒先谢安石，平生笑傲东山游。朅来客授江湖晚，不废声延涧壑秋。

青青子衿惜分索，馥馥芳袖萦离愁。丈夫富贵恐不免，富贵应须趁黑头。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。